Separatističko selo u Italiji
Gradonačelnik predlaže da to mjestašce proglasi autonomiju i da evro zamijeni sopstvenom valutom.
Mjere povećane štednje u Italiji predviđaju i spajanje sela u veće zajednice. Suočeno sa takvom perspektivom, seoce Filettino namjerava da se bori protiv toga. Seoce Filettino nalazi se duboko u Dolomitima, istočno od Rima. U Filettinu se već stoljećima ništa nije promijenilo. A sad se u tom mjestu sa 554 stanovnika, odigrava prava revolucija. Selo pokušava da se otcijepi od Italije. Prema novousvojenim vladinim mjerama štednje, seoske zajednice sa manje od hiljadu stanovnika moraju da se fuzionišu sa okolnim manjim mjestima. To znači da bi gradonačelnik Luca Sellari mogao da ostane bez posla. On sada predvodi kampanju protiv toga: Filettino je čak počeo da štampa sopstvenu valutu - fiorito - sa likom gradonačelnika Sellarija. U seoskim prodavnicama se takođe mogu kupiti majice sa grbom Filetina. To su, zasada, samo suveniri. Ali, Sellari kaže da je riječ o zakonitom presedanu. U 19. stoljeću, prije ujedinjenja, Italija se sastojala od desetina kraljevina, kneževina i okruga. Neki od njih, kao San Marino, još uvijek postoje: Rosa Maria Giulitti je vlasnica glavnog restorana u Filetiju. Ona je skeptična: Rosina majka je kuharica u restoranu. Ona tvrdi da je meso u Filettiju najukusnije na svijetu. Kako kaže, „to je krvotok ovog okruga."Stanovnici Filettina se očigledno diče svojom kulturom i svojim selom. Ono je jedno od dve hiljade manjih italijanskih mjesta koja bi sada mogla da ostanu bez gradonačelnika. Ali, mnoga od njih će budno pratiti da li će gradonačelniku Sellariju poći za rukom da sebe proglasi princom Filettina ili ne.